钦定古今图书集成/明伦汇编/家范典/第004卷 > 《广约族党姻属无渔利生事》吕维祺
## 钦定古今图书集成/明伦汇编/家范典/第004卷 > 《广约族党姻属无渔利生事》吕维祺

凡我族党姻属，循循好礼，或朴茂无知，决不至渔利
生事，以为乡曲芒刺。即有不足，吾周之，当惟力是视。
若欲使人畏以鱼肉，其里之人，吾宁身受之。吾闻天
道神明，出尔反尔，本为身家而非身家之长计，为子
孙而实子孙之祸胎。彼以为智，莫智于此，吾谓实天
下大愚也。“知足不辱，知止不殆”，古人岂欺我哉？虽然，
愚姻族中固无此也。愚宁过虑焉。若一二仆从有粗
率不简。而贾戾里巷。知者幸勿隐蔽。以重愚之凉德。